**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXII. Br. 4/PROSINAC 2017.

MOLITVA ZA SVJETLO BOŽIĆNE NOĆI

Podaj nam Tvoje svjetlo koje si iz raja povuko za

sobom

Kao što meteor vuče kosu zlatnih prama,

 Da kroza nj nađemo pukotinu neba koju si napravio

 Silazeći k nama!

Podaj nam Tvoje svjetlo koje je glave neoćutnih živina

Zadržalo netremične, pune toplih uzdisaja,

 Da oslijepimo zauvijek zemlji, da u svojim zjenama

Zadržimo lik tvoj prepun sjaja!

Podaj nam Tvoje svjetlo koje je rastaljeno jelinom

Ispunilo u spilji oštre raspukline,

Da se ispune provalije plemena i klasa,

 Da se ne izrane, koji će

 k Tebi doći iz daljine! (Rajmund Kupareo)

Čestit Božić i blagoslovljenu novu godinu svima Vama i vašim dragima od srca želi Ravnateljstvo HKDPD-a

**BOŽJA RIJEČ – RIJEČ ŽIVOTA**

 *Ja – Svjetlost – dođoh na svijet da nijedan koji u mene vjeruje u tami ne ostane.*

 (Iv 12,45)

BOŽIĆ

U svakom je Božiću mladost i spomen koji ne blijedi

I velika Mudrost svijeta koja se danas rodi,

I misao koja više od prolaznosti vrijedi,

I staza istine moćne koja u vječnost vodi.

U svakom je Božiću radost i predznak buduće zore,

U svakom se nanovo rađa u štalici poput roba

Onaj koji je nekad stišao burno more

I koji je Lazara mrtvog uskrsnuo iz groba.

 August Đarmati



**PRONAĐI SVOJ LIJEK**

 Budemo li motrili Isusov život, nećemo naći boljeg i savršenijeg primjera za nasljedovanje, Ovim se putem ide sigurno.

 sv. Terezija Avilska

**POZIV NA TRIBINU**

**TEMA:  BOŽIĆ U BIBLIJI**

**PREDAVAČ: p. NIKO BILIĆ, DI**

**ČETVRTAK, 21. prosinca 2017. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

KRATKO IZVJEŠĆE SA SKUPŠTINE HKDPD-a

Na godišnjoj Skupštini HKDPD-a, održanoj 2.12.2017. u Ravateljstvo su izabrani sljedeći članovi :

Zlatko Vrljičak( 21), Matija Grgat (19), Ivanković Ružica (20), Adela Kalodjera (21), Katarina Tadić (16), Perković Ante (15 )

Za članove Nadzornog odbora predloženi su kandidati:

1. Lada Srzentić

2. Marija Cvelbar

3. Dinka Mock

Kandidati su izabrani jednoglasno

Za članove Suda časti predloženi su kandidati:

1. Dubravka Šver Došen

2. Ivo Soljačić

3. Marito Mihovil Letica

Kandidati su izabrani jednoglasno.

Izbor Predsjednika: predložen je jedan kandidat Ivica Đaković.

Izborna komisija prebrojila je listiće i ustanovila da je kandidat dobio 22 od 23 glasa.

Sažeto izvješče predsjednika Društva o radu HKDPD-a:

 U trogodišnjem razdoblju, od 22. 11. 2014. do Skupštine, Društvo je uredno vodilo redovite aktivnosti koje su dugogodišnji program djelovanja: Radio Marija jednom mjesečno, Predavanja na tribinama u Palmotićevoj, Molitvena skupina svakoga petka, Zrno – list mjesečni, Projekt Znanost i vjera – 25 tribina, Duhovna obnova i Duhovne vježbe – dva puta godišnje. Ostale realizirane aktivnosti: Objavili smo desetak stručnih radova o građanskom odgoju, o takozvanoj cjelovitoj kurikularnoj reformi – „CKR -u“, o Istanbulskoj konvenciji i o Zdravstvenom odgoju u Glasu Koncila, Večernjem listu, Hrvatskom slovu, Školskim novinama i na raznim portalima. Sudjelovali smo na desetak javnih rasprava na te teme u Zagrebu, na Plitvičkim jezerima, u Opatiji, Zadru, Vodicama. Također smo iznosili kritičke opservacije tri puta u Hrvatskom saboru na pojedinim saborskim odborima te u Ministarstvu za obitelj i demografiju, u Novinarskom domu, na sindikalnim i Jokićevim skupovima itd. Organizirali smo tri tribine o aktualnim problemima u školstvu i na njima se zalagali za katoličke vrijednosti. Na javnom savjetovanju MZO o izmjenama Zakona o odgoju i obrazovanju od 148 sudionika jedino je rad predsjednika Društva prihvaćen u cijelosti te su još samo dva rada djelomično prihvaćena. HPKZ je objavio dvije knjige kritika o „CKR-u“ u kojoj je jedan od autora i predsjednik HKDPD-a. Potpredsjednica i predsjednik Društva izabrani su u Znanstveno vijeće HAZU za školstvo. Pater Nikola Stanković imao je na radiju redovite tjedne i mjesečne nastupe, održao je više duhovnih vježbi u Zagrebu i izvan Zagreba. Sudjelovali smo u radu Obiteljske škole. Pokrenuli smo smjenu ravnatelja HRT-a zbog lošeg programa i negativnog odnosa prema vjerskim vrednotama. O svim tim problemima pisali smo predsjednici RH, predsjedniku Hrvatskog sabora i predsjedniku Vlade RH te čelnicima nekih parlamentarnih stranaka. Prosvjedvali smo i protiv reklama Hrvatske lutrije „Skinite je“. Dali smo podršku za sudsku tužbu protiv portala koji je izrugivao vjerske vrijednosti u svezi sv. Leoplda Mandića. Zbog zapaženih članaka i nastupa na raspravama predsjednik Hrvatskog žrtvoslovnog društva prof. dr. sc. Zvonimir Šeparović imenovao je predsjednika Društva članom HNES-a (Hrvatskog nacionalnog etičkog sudišta). Posjetili smo branitelje u šatoru u Savskoj cesti i dali im podršku u borbi za njihove zahtjeve i protiv obespravljivanja Domovinskog rata i branitelja. (Ivica Đaković, predsjednik HKDPD-a)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr